A szeretet mindig jelen van a Mária Rádió nagy családjában  
 
Szent II. János Pál pápa szavai jutnak eszembe, aki azt mondta, „A tettekben megnyilvánuló szeretet kimondhatatlanul nagy erőt kölcsönöz a szavakkal kimondott szeretetnek.” Hogy miért, pont ezek a szavak, mert az elmúlt hónapokban itt Sepsiszentgyörgyön a stúdió költöztetése alatt ezt nagyon sokan tapasztaltuk, átéltük. Jó kis csapat alakult ki hallgatókból, önkéntesekből, támogatókból, munkatársakból. Mindenki adott egy cseppet a szeretetéből, így születhetett meg az új Mária Rádió stúdió. 
Köszönjük a Szűzanyának, hogy ismét összegyűjtött minket, gyermekeit, hogy tanúságot tegyünk a szeretetről, nem csak szavakkal, hanem tettekben is. Hála és köszönet mindenkinek a támogatásáért, bármilyen formában is tette!
Szeretettel várunk mindenkit a Kós Károly utca 6 szám alatti megújult stúdióba!
 
Görgényi Tünde szerkesztőaszisztens